<classify> MWANDISHI WETU ARUSHA WIZARA ya Afya kupitia Idara Kuu ya Maendeleo ya Jamii imeanza kutoamafunzo kwa wataalamu wa Ustawi wa Jamii pamoja na Maendeleo ya Jamii kwa lengola kuwajengea uwezo wa kuelimisha jamii kuhusu ugonjwa unaoenezwa na virusi vyacorona. Akifungua mafunzo hayo kwa maofisa wa eilaya na kata zote za Mkoa waArusha mwishoni mwa wiki jijini hapa, Kaimu Katibu Tawala Mkoa wa Arusha,Hargeney Chitukuro, aliwataka maofisa hao kutumia fursa hiyo kuwaelimishawananchi kwa usahihi kuhusu maambukizi na namna ya kujikinga na ugonjwa wa coronabila hofu. Alisema kuwa tangu ugonjwa huo ulipoingia mkoani Arusha, mafunzombalimbali yameshatolewa kwa wataalamu na kuwaelekeza namna ya kuelimisha jamiijinsi ya kujikinga. Katika kipindi cha takribani wiki mbili tangu ugonjwa huu uingie tayaritumeshatoa mafunzo kwa wataalamu wa Afya 240 kwenye wilaya zetu na halmashaurizote. Kwa mafunzo haya tunatarajia kuwafikia wataalamu wa Ustawi wa Jamii naMaendeleo ya Jamii zaidi ya 185, alisema Aliwaomba pia wadau wote kuelekeza nguvu zao kushirikiana na serikalikatika kufanikisha ukarabati wa kituo cha dharura mkoani Arusha pamoja nakuwezesha upatikanaji wa vifaa vya kujikinga. Kwa upande wake Mkurugenzi wa Maendeleo ya Jamii, Idara Kuu yaMaendeleo ya Jamii, Patrick Golwike, alitoa wito kwa maofisa hao ili kuepushamsongamano watumie redio za jamii zilizopo kwenye maeneo yao kuelimisha jamii. Baadhi ya halmashauri zina televisheni zao pamoja na redio zakijamii. Vyombo hivi vikitumika vizuri kwenye kusambaza elimu ya kujikinga navirusi vya corona ili kuepuka msongamano, zitakuwa ni sehemu mojawapo yakusaidia kufikisha ujumbe, alisema Akitoa mada kwa washiriki hao, Dk. Meshack Chinyuli kutoka Wizara yaAfya, kitengo cha Elimu kwa Umma amewasisitiza kutumia takwimu sahihizinazotolewa na Shirika la Afya Duniani WHO na hapa nchini ni Wizara ya Afya. Awali akitoa lengo la mafunzo hayo kwa washiriki, Ofisa Ustawi waJamii Mkuu kutoka Wizara ya Afya, Idara ya Maendeleo ya Jamii, Zakia Mohamedalisema kuwa mafunzo hayo yatawajengea uelewa wa kufahamu njia za maambukizi,dalili zake na inapotokea mtu amepata dalili ni wajibu wa maafisa hao kuelekezawapi pa kwenda kupata huduma.  <topic>: KITAIFA 